ka en ka ka ka ka ka ka ka ka en ka ka ka es es tr es ka ka ka ka ka ka ka ka ka ka ka ka ka ka ka es es tr es ka ka en ka en ka en ka en ka en ka en ka en ka ja ka ja ka ja ka ja ka en ka en ka en ka en ka ka ka ka ka zh ka zh ka en ka en ka pt ka ka en ka pt ka en ka fr ka en ka xmf ka xmf sv ka it ka en en sv fr de de fr fr fr sv en fr en ja fr de fr es nb fr de en en sv de de fr en fr it fr de en ru
191400 მესესხებელს სესხი არ გაუძვირდა | Business Political Insights
საზოგადოება და ბანკებმა ცვლად საპროცენტო განაკვეთზე მიბმული სესხები მიმოიხილა. 2022 წლის 1 აპრილის მდგომარეობით ცვლად საპროცენტო განაკვეთზე მიბმული 191400 სესხია გაცემული. მათი აბსოლუტური უმრავლესობა რეფინანსირების განაკვეთზეა მიბმული.
მონეტარული პოლიტიკის კომიტეტის გადაწყვეტილებით რეფინანსირების განაკვეთი უცვლელად, 11%-იან მაჩვენებელზე შენარჩუნდა. დღესდღეობით ცვლად საპროცენტო განაკვეთზე მიბმული 8734.6 მლნ ლარის მოცულობის სესხია გაცემული.
1 მარტიდან 1 მაისამდე ცვლად საპროცენტო განაკვეთში გაცემული სესხების რაოდენობა შემცირებულია 400 ხელშეკრულებით, ხოლო მთლიანი პორტფელი – 8554 მილიონიდან 8734.6 მილიონ ლარამდე გაიზარდა.
191400 ხელშეკრულებიდან 84300 სამომხმარებლო ტიპის სესხია, მოცულობა კი 1229 მილიონი ლარი. ლარში გაცემული სამომხმარებლო  სესხების საშუალო შეწონილმა საპროცენტო განაკვეთმა 1 მარტის  მდგომარეობთ 20.36% შეადგინა.
რაოდენობრივად მეორე ადგილზეა უძრავი ქონებით უზრუნველყოფილი სესხები. რეფინანსირების განაკვეთზე 1 მაისის მონაცემებით 70100 სესხია მიბმული, საშუალოდ 12.51%-ში. მთლიანი პორტფელი კი 3022  მილიონი ლარია.
36000 ხელშეკრულებაა გაფორმებული ბიზნეს სესხების გასაცემად, რაც 1 აპრილთან შედარებით 200-ით ნაკლებია. მთლიანი პორტფელი 4432 მილიონი ლარია. აქედან მცირე და საშუალო ბიზნესის დასაფინანსებლად ბანკებმა 1168 მილიონი ლარი გასცეს, საშუალოდ 15.80%-ში, ხოლო მსხვილი ბიზნესი კი 1 მაისის მონაცემებით 3264 მილიონი ლარით დააკრედიტეს, საშუალო შეწონილ 14.32%-ში.
ყველაზე მცირე რაოდენობით გაცემულია რეფინანსირების განაკვეთზე მიბმული ავტოსესხი. სულ 1 მაისის მონაცემებით 700 ხელშეკრულებაა გაფორმებული. 18.2 მლნ ლარი ბანკებმა საშუალოდ 20.89%-ში გაასესხეს.
ასევე გაცემულია 3000 ცვლად საპროცენტო განაკვეთზე მიბმული სესხი, რომელთა კონკრეტული მიზნობრიობა უცნობია. ამ სესხების მთლიანი მოცულობა 30.3 მილიონი ლარია.
1 მაისის მდგომარეობით ცვლად საპროცენტო განაკვეთზე მიბმული სესხები ლარში გაცემული მთლიანი საკრედიტო პორტფელის 40.8%-ია. მათ შორის ყველაზე მაღალი საპროცენტო განაკვეთი ავტო სესხზე – 20.89%-ია, რომელსაც მოყვება სამომხმარებლო სესხი – 20.36%-იანი განაკვეთით.
1 მაისის მდგომარეობით, გაზრდილია სასესხო პორტფელი, ხოლო ხელშეკრულებების რაოდენობა შემცირებულია. გაზრდილია საპროცენტო განაკვეთი უძრავი ქონებით უზრუნველყოფილ სესხებზე 11.95%-დან 12.51%-მდე.
“საზოგადოება და ბანკების“ აზრით, მონეტარული პოლიტიკის კომიტეტის დღევანდელი გადაწყვეტილება, ეკონომიკაში მიმდინარე ინფლაციური პროცესების გამომწვევი შიდა და გარე ფაქტორების შესუსტების გამოძახილია. პანდემიით გამოწვეულ ინფლაციურ პროცესებს თან დაერთო რუსეთ-უკრაინის ომის შედეგად წარმოქმნილი რისკებიც, მსოფლიო ბაზარზე გარკვეულ სასაქონლო კატეგორიებზე ფასების ზრდა. აპრილის თვის ინფლაციამ 12.8% შეადგინა, რაც ზემოაღნიშნული შოკების გამორიცხვის გარეშე უფრო მეტად შემცირებული უნდა ყოფილიყო სხვა თანაბარ პირობებში. ინფლაციის შემცირებაზე დადებითად მოქმედ ფაქტორებს შორის, შესაძლებელია, გამოვყოთ ლარის გამყარება და შედარებითი სტაბილურობა, რაც იმპორტირებული ინფლაციის შესუსტებას განაპირობებს.
გაზრდილია როგორც შიდა ასევე საგარეო მოთხოვნა. ასევე მნიშვნელოვნადაა შენარჩუნებული საკრედიტო აქტივობა, მათ შორის, უცხოური ვალუტის სესხების ხარჯზეც. თუმცა, გამკაცრებული მონეტარული პოლიტიკის ფონზე ცალსახა შემცირებაა მიზნობრიობის გარეშე გაცემულ სესხებში, სადაც დაახლოებით 65%-იანი კლებაა პირველი მაისის მონაცემებით.
ინფლაციის ფონზე, ახალი შოკის დამატების პირობებში, უარყოფითი ინფლაციური მოლოდინების ფორმირების გაზრდილი რისკია, რითიც აიხსნება მონეტარული პოლიტიკის განაკვეთის არსებულ დონეზე შენარჩუნება. ინფლაციური ზეწოლის ერთი მთავარი არხი ნავთობის ფასების ზრდაა, რაც ეკონომიკის სექტორებში ჯაჭვურად იწვევს ფასების ზრდას და შესაბამისად დიდი კონტრიბუცია აქვს ინფლაციაში, ხოლო მეორე წყარო მიწოდების არხია, როდესაც რუსეთზე დაწესებული სანქციების გამო გარკვეულ სასაქონლო ჯგუფებზე ფასები გაიზრდება.
მონეტარული სტაბილურობისათვის აუცილებელია მთავრობისა და ეროვნული ბანკის კოორდინირებული მუშაობა, საბიუჯეტო ხარჯების თანაბარი ათვისებით და ეროვნული ბანკის დროული მოქმედებით ლარის გაცვლითი კურსის სტაბილურობის შენარჩუნება, რაც სამომავლოდ პირდაპირ კავშირში იქნება ინფლაციასთან”, განმარტავენ არასამთავრობო ორგანიზაციაში “საზოგადოება და ბანკები”.
რა ღირს სწავლა თბილისის ყველაზე ძვირად ღირებულ სკოლებში
ევექსი ჰოსპიტლები ალტე უნივერსიტეტსა და EADA Business School Barcelona-თან ურთიერთთანამშრომლობის ფარგლებში ჯანდაცვის მენეჯმენტის სასერტიფიკატო კურსს იწყებს
რუსი მილიარდერების იხტები ერთმანეთის მიყოლებით იყიდება
დავით ნარმანია აწსუს ბიზნესის, სამართლისა და სოციალურ მეცნიერებათა ფაკულტეტის 30 წლის იუბილეზე სიტყვით წარდგა
მთავრობის დავალებით, გაზის ტარიფის “ფარული სუბსიდია” GOGC-ს 300 მლნ უჯდება
პარლამენტს 2023 წლის სახელმწიფო ბიუჯეტის პროექტი დღეს წარედგინება
ბაზარს პირველ საცხოვრებელ ბინას 2023 წელს შევთავაზებთ – სოსო ფხაკაძე
როდიდან შეძლებთ უჩივლოთ ონლაინ-მოვაჭრეს, თუ ნაკლის შემთხვევაში გაყიდულ ნივთს 14 დღის ვადაში არ დაიბრუნებს
2024 წლის მწვანე ბარათის გათამაშების რეგისტრაცია რამდენიმე დღეში დაიწყება
„არქი“ რუსთავში საცხოვრებელი კომპლექსს ააშენებს – ინვესტიცია $30 მილიონია
ლიბერთი ადამიანებისთვის ლიბერთი სოციალური საწარმო “ჩუ“- ს მხარდამჭერია
2023 წლის მაისის ბოლოდან ივნისში, ივლისსა და აგვისტოში მსოფლიო დონის ვარსკვლავების ჩამოყვანას ვგეგმავთ – პრემიერი
რეგიონების გაზიფიცირებისთვის გამოყოფილია 80 მლნ ლარი – პრემიერი
რეალური ეკონომიკური ზრდა დაგეგმილია 5 %-ის ფარგლებში – ირაკლი ღარიბაშვილი
საჯარო სკოლების მასწავლებელთა ხელფასები და დანამატები, პროფესიული სასწავლებლების პედაგოგთა საათობრივი ანაზღაურება და მანდატურების ხელფასები გაიზრდება – ღარიბაშვილი
ვირტუალური მობილური ნომერი ბევრი მომხმარებლისთვის  უფრო კომფორტული აღმოჩნდა, განსაკუთრებით  მათთვის, ვისაც  ხშირად უწევს მობილურ მოწყობილობაში …
1 ოქტომბერს ესპანეთში ბათუმს „World Travel Awards 2023“-ის მასპინძელი ქალაქის წოდება გადაეცემა
ტურიზმის ეროვნული ადმინისტრაცია National Geographic Traveller Food-ს მასპინძლობს
საქართველომ ტურიზმის ინდუსტრიიდან 2,1 მლრდ დოლარის შემოსავალი მიიღო – მარიამ ქვრივიშვილი
ბათუმში ცეკვის საერთაშორისო ჩემპიონატი გაიმართება
ივლისში ტურიზმიდან მიღებულმა შემოსავლებმა გადააჭარბა 2019 წლის მონაცემს და 476 მლნ აშშ დოლარი შეადგინა, რაც რეკორდული მაჩვენებელია – ღარიბაშვილი
გურამ ბაღდოშვილი: ვირუსის შემდეგ საქართველო შესაძლოა პოპულარულ ტურისტულ მიმართულებად იქცეს
პასუხი რუსეთის ტურისტულ ემბარგოს – ზვიად კორძაძე ინიციატივით გამოდის
დივერსიფიცირებული ბიზნესის სარგებელი – ვისოლ ჯგუფის სინერგიის შედეგები
პატარა მცენარე დიდი პრობლემებით-გაეცანით მარიხუანას მოხმარების დადებით და უარყოფით მხარეებს
თბილისის ანძა სანახაობრივ და ტურისტულ ფუნქციას შეიძენს